stanford-oval/wikipedia huggingface dataset:
סולומון ליפשיץ
קורות חיים > בפרינסטון

ב-1924 הוזמן ליפשיץ לראשונה להרצות במשך שנה, כפרופסור אורח באוניברסיטת פרינסטון. בסיומה של אותה שנה הוא התקבל כחבר באקדמיה הלאומית למדעים ובמקביל גם קיבל מינוי קבע בפרינסטון. הוא נשאר בפרינסטון ב-29 השנים שלאחר מכן, עד פרישתו לגמלאות ב-1953.
ההתנגדות האנטישמית כלפי ליפשיץ לא נעלמה עם קבלתו לאוניברסיטה. סילביה נאסאר כותבת על ימיו הראשונים בפרינסטון: "כשהגיע לראשונה לפרינסטון הוא אמר לעיתים קרובות שהוא הפך ל"אדם בלתי נראה". הוא היה אחד היהודים הראשונים (שם)...ואנשים, כשנתקלו בו במסדרונות או במסיבות נטו להעמיד פנים שהם לא רואים אותו. אבל ליפשיץ ידע להתגבר על קשיים גדולים מאלה שיכלה להעמיד בפניו חבורת סנובים פרוטסטנטים לבנים". מאידך, לאחר שביסס את עצמו בפרינסטון, אותה סילביה נאסאר מספרת ש"היו שהאשימו אותו בכניעה לאנטישמיות משום שסירב לקבל סטודנטים יהודים רבים. הוא עצמו הסביר זאת בכך שאיש לא יסכים להעסיק אותם לאחר שיסיימו את לימודיהם".
ב-1928, כארבע שנים לאחר שהגיע לפרינסטון מונה ליפשיץ לעורכו של כתב העת המתמטי של האוניברסיטה Annals of Mathematics. היה זה ליפשיץ שהפך את הירחון הזה, שהיה עד אז בינוני למדי ברמתו, לאחד מכתבי העת המתמטיים החשובים בעולם. הוא כיהן בתפקיד זה במשך 30 השנים הבאות, עד 1958, כלומר עד חמש שנים אחרי פרישתו מפרינסטון.
מאמרו, Correspondences between algebraic curves, שהתפרסם בכתב העת הזה בשנה בה החל להיות עורכו מסמן את סיום תרומתו לשדה הגאומטריה האלגברית. מכאן ואילך הוא הפנה את מרצו לשדה הטופולוגיה האלגברית ושם אכן היה גם עיקר תרומתו למתמטיקה. אפילו השם "טופולוגיה" מקורו במאמר שכתב ליפשיץ ב-1930.
בשנים 1935–1936 כיהן ליפשיץ כנשיא האגודה האמריקאית למתמטיקה וגם כאן הוא נאלץ להתגבר על התנגדות אנטישמית למינויו. אחד מנשיאי האגודה הקודמים ומי שנחשב אותה עת לגדול המתמטיקאים האמריקאים, ג'ורג' בירקוף(אנ') כתב במכתב פרטי למזכיר האגודה כי "...(אם ליפשיץ ימונה לתפקיד) הוא יפעל לקידום הגזע שלו. הם יותר ויותר בטוחים בכוחם והשפעתם בארצות הברית...".
בזמן מלחמת העולם השנייה שימש יועץ מיוחד למחלקת הצי של ארצות הברית ועם סיום הלחימה, ב-1945 הפך ליו"ר המחלקה למתמטיקה בפרינסטון.
קורות חיים > שנותיו האחרונות

בשנים שלקראת פרישתו מפרינסטון, וביתר שאת אחרי הפרישה, העתיק ליפשיץ חלק גדול ממרצו להקמתה וניהולה של מחלקה למתמטיקה באוניברסיטה האוטונומית הלאומית של מקסיקו, האוניברסיטה הגדולה ביותר באמריקה הלטינית כולה. ממשלת מקסיקו העניקה לו כאות תודה על כך את אות הכבוד הגבוה ביותר שהיא נותנת לאזרחי חוץ, חבר "מסדר הנשר האצטקי" (אנ'). בנוסף לאות כבוד זה, קיבל ליפשיץ במהלך חייו עוד חמישה תוארי כבוד אוניברסיטאיים מהסורבון, אוניברסיטת פראג, אוניברסיטת פרינסטון, אוניברסיטת בראון ואוניברסיטת קלארק. ב-1961 התקבל כעמית זר בחברה המלכותית וב-1964 קיבל מהנשיא לינדון ג'ונסון את המדליה הלאומית למדעים.
ליפשיץ נפטר בפרינסטון, אחרי מחלה קצרה, והוא בן 88.
בין תלמידיו הידועים ביותר, ריצ'רד בלמן, ג'ון מקארתי וג'ון טוקי.
בין התרומות החשובות ביותר שלו לידע המתמטי:
Lefschetz fixed point theorem(אנ')
Picard–Lefschetz theory(אנ')
משפט הקשור למשפט הכדור השעיר
Lefschetz hyperplane theorem(אנ')
Lefschetz duality(אנ')
Lefschetz manifold(אנ')
Lefschetz zeta function(אנ')
Lefschetz pencil(אנ')
Lefschetz theorem on (1,1)-classes(אנ')
ראו גם

משפט אקס-גרותנדיק
מייקל עטיה
לקריאה נוספת

סולומון ליפשיץ, A page of mathematical autobiography, Bulletin of the American Mathematical Society, חוברת 5, כרך 74, עמ' 854–879, 1968
הערות שוליים

↑  SOLOMON LEFSCHETZ, Royal Society Publishing
↑  Mircea Pitici, The Best Writing on Mathematics 2011, עמ' 62
↑  On certain numerical invariants of algebraic varieties with application to Abelian varieties. Trans. Am. Math. Soc. 22, 327-482
↑  A beautiful mind (London-New York, 1998), 58-59
↑  עמ' Ann. Math. (2), 28, 342-354
↑  Reuben Hersh, "Experiencing Mathematics: What Do We Do, when We Do Mathematics?",בעמ' 222
| --- | --- |
בקרת זהויות :  NLI: 987008116375705171  PLWABN: 9810686958605606  BIBSYS: 90099510  BnF: cb12355399x (data)  CiNii: DA00822134  GND: 117714895  ICCU: MILV123892  ISNI: 0000 0001 0885 0534  LCCN: n80106813  MGP: 7461  NDL: 00447233  NKC: skuk0003664  NLA: 35298233  NTA: 068096305  RERO: 02-A003508234  SELIBR: 70622  SNAC: w6088sqj  SUDOC: 032543808  Trove: 902416  VIAF: 32073431   WorldCat (עם VIAF): 32073431
סוכנות הנשק של הצבא הגרמני

| --- | --- |
 מדינה:  גרמניה 
 מטה הארגון:  ברלין 
 תקופת הפעילות:  1919–1945 (כ־26 שנים) 
 
סוכנות הנשק לשעבר של הצבא, ב-Jebensstraße פינת שדרת הרץ, ברלין
סוכנות הנשק (מחלקת החימוש) לשעבר של הצבא (חצר), ב-Jebensstraße פינת שדרת הרץ
סוכנות הנשק של הצבא הגרמני או מחלקת החימוש (בגרמנית: Waffenamt (WaA)) היה המוסד של המרכז למחקר ופיתוח של רפובליקת ויימאר ואחר כך של הרייך השלישי לנשק, תחמושת וציוד צבאי עבור הרייכסווהר הגרמני ולאחר מכן עבור הוורמאכט. היא נוסדה ב-8 בנובמבר 1919 בשם Reichwaffenamt (RWA), וב-5 במאי 1922 שונה השם ל-Heereswaffenamt (HWA).
תפקיד

המשימה לפקח על תוכנית החימוש הענקית של גרמניה לפני מלחמת העולם השנייה ניתנה ל-Heeresabnahmestelle (ארגון הקבלה של הצבא, שכונה בדרך כלל אבנהמה-Abnahme), שהייתה חברה בת של Heereswaffenamt (סוכנות הנשק [או החימוש] של הצבא הגרמני.
עד שנת 1940 כלל האבנהמה 25,000 עובדים בחמש מחלקות ב-16 אזורי פיקוח, מתוגברים על ידי אנשי מפעלי הייצור שנבחרו במיוחד והופקדו לסייע לפקחי סוכנות החימוש בכל מתקן ייצור. מאוחר יותר, באמצע 1944, כ-8,000 מפקחי אבנהמה אלה "שוחררו לשירות בחזית".
אחריות

ה-Heeres-Abnahmewesen (מערכת הקבלה של הצבא) הייתה אחראית על הבדיקה והקבלה של כל הנשק, הציוד והתחמושת לפני המסירה לוורמאכט. הבדיקות בוצעו על פי הנחיות מפורטות שכונו "Technische Lieferbedingungen (TLs)" (תנאי אספקה טכניים) שהוכנו על ידי מחלקות Waffenprüfämter (WPrüf) (משרדי ניסוי נשק) השונות.
עם תחילת תוכנית החימוש, הוקמו בכל מפעל מחלקות פיקוח של הסוכנות ועודדו עובדים להגיש מועמדות לתפקידים בו. כהכנה לתפקידיהם החדשים הם עברו קורס בן ארבעה שבועות ב-Heereswaffenmeisterschule (בית הספר לאומנות הנשק של הצבא). הקורס הסתיים במבחן של המפקח הטכני שהעלה את דרגתו של כל מועמד מוצלח לדרגת אוברלויטננט (סגן). בתחילת 1935, כל פקידי הפיקוח בתוכנית החדשה שנוצרה החלו במעמד שווה כמפקחים טכניים, אך עד תחילת המלחמה ב-1939 כמעט כולם קודמו למפקח טכני מחלקה ראשונה בדרגת האופטמן (סרן).
קוד Waffenamt (WaA) הוא סימן הוכחת בדיקה גרמנית וניתן למצוא אותו על כלי נשק וציוד.
ראשי סוכנות הנשק

| מספר | שם | מונה לתפקיד | פרש מהתפקיד |
| --- | --- | --- | --- |
| 1 | גנרל 3 כוכבים Ludwig Wurtzbacher (1870–1926) | 1 ביוני 1920 | 1 במרץ 1925 |
| 2 | גנרל 2 כוכבים Erich von Botzheim (1871–1961) | 1 במרץ 1925 | 28 בפברואר 1926 |
| 3 | גנרל 3 כוכבים Max Ludwig (1871–1961) | 1 במרץ 1926 | 30 במאי 1929 |
| 4 | גנרל 3 כוכבים Alfred von Vollard-Bockelberg (1874–1945) | 1 ביוני 1929 | 30 בנובמבר 1933 |
| 5 | גנרל 3 כוכבים Kurt Liese (1882–1945) | 1 בדצמבר 1933 | 28 בפברואר 1938 |
| 6 | גנרל חיל תותחנים Karl Heinrich Emil Becker (1879–1940) | 1 במרץ 1938 | 8 באפריל 1940 † |
| 7 | גנרל חיל תותחנים Emil Leeb (1881–1969) | 16 באפריל 1940 | 1 בפברואר 1945 |
| 8 | גנרל חיל רגלים Walther Buhle (1894–1959) | 1 בפברואר1945 | 8 במאי 1945 |
דוגמה לחותמת סוכנות הנשק.
סעיד סלימאן

סעיד סֻלִימָאן (בערבית: سعيد سليمان; נולד ב-24 במרץ 1964) הוא ראש המועצה המקומית בועיינה-נוג'ידאת.
ביוגרפיה

נולד ליחיא וג'בלא וגדל בכפר בועיינה-נוג'ידאת. השלישי מתוך 12 אחים ואחיות. למד בבית ספר יסודי בועיינה-נוג'ידאת ובתיכון גמנסיה הגליל הנוצרית עיילבון.
בשנת 1981 החל ללמוד לתואר ראשון בחקלאות באוניברסיטה העברית בירושלים וסיים בשנת 1986.
לאחר מכן עבד מספר חודשים כחקלאי בתל שבע. בהמשך עבד בחברת אסקו כסוחר במגזר הערבי המספק מוצרים דנטליים עבור רופאי שיניים וטכנאים עד לשנת 1996. ב-1998 החל לעבוד כסוחר עצמאי בייבוא ושיווק ציוד וחומרים דנטליים ממספר מדינות שונות.
הוא בעל המפעל סקאי-דנט המספק ציוד וחומרים דנטליים למרפאות שיניים ברחבי הארץ.
בין השנים 1998–2003 שימש חבר המועצה מקומית בועיינה-נוג'ידאת.
בין השנים 2003–2008 שימש בשנית חבר המועצה מקומית בועיינה-נוג'ידאת. כיהן כיו"ר ועדת המכרזים ויו"ר ועדת חינוך ותרבות.
בשנת 2023 ערכה משפחת סלימאן בחירות מקדימות בתוכה לבחירת מועמד שירוץ לראשות המועצה בהם נבחר סעיד סלימאן. בבחירות ב-2024 התמודד לראשות המועצה מול אחמד נוגידאת וראש המועצה המכהן מוניר חמודה וניצח עם 54.64% מהקולות לעומת 41.60% לחמודה.
הוא נשוי לסנה ואב לחמישה. מתגורר בבועיינה-נוג'ידאת.
הערות שוליים

↑  פוסט של סעיד סלימאן בדף הפייסבוק - בו מודה על הבחירה בו כמועמד בבחירות המקדימות
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12170, התשפ"ד, 10 במרץ 2024, עמ' 4576
סאמרסלאם (1991)

| סאמרסלאם (1991)>  הפוסטר הרשמי של האירוע.מידע |
| --- | --- | --- |
ארגון: WWF
תאריך: 26 באוגוסט 1991
עיר: ניו יורק, ניו יורק
אולם: מדיסון סקוור גארדן
מספר צופים: 20,000
סיסמה פרסומית: ...A Match Made in Heaven A Match Made in Hell
סדרת אירועי שלם וצפה של ה-WWE
| רסלמניה 7 | סאמרסלאם (1991) | סדרת ההישרדות |
סדרת אירועי סאמרסלאם
| 1990 | סאמרסלאם (1991) | 1992 |
סאמרסלאם (1991) היה אחד מאירועי השלם וצפה של ארגון ההיאבקות האמריקאי, ה-World Wrestling Federation‏ (ה-WWF, כיום ה-WWE). האירוע נערך ב-26 באוגוסט 1991, במדיסון סקוור גארדן שבניו יורק, ניו יורק. האירוע היה האירוע הרביעי בסדרת אירועי סאמרסלאם.
סאמרסלאם 1991 זכור בעיקר בגלל חתונתם של רנדי סאבאג' ומיס אליזבת', במה שהוכר כ-"A Match Made in Heaven" (שפירושו "זיווג משמיים"). השניים נישאו באירוע זה, אך במציאות הם היו נשואים מאז דצמבר 1984. הביטוי "זיווג משמיים" קיבל את הביטוי המנוגד "A Match Made in Hell" (שפירושו "שידוך מהגיהנום"), שהיה למעשה הקרב המרכזי של האירוע, קרב האנדיקאפ 3 נגד 2 בין אלוף העולם במשקל כבד של ה-WWF, האלק הוגאן והאולטימייט ווריור לקולונל מוסטפא, גנרל עדנאן והסמל סלוטר. זאת הייתה ההופעה האחרונה של סלוטר בדמותו העיראקית, שנבעה בשל מלחמת המפרץ.
עוד ברשימת הקרבות, הליג'ן אוף דום (אנימל והוק) ניצחו את הנאסטי בויז (בריאן נובס וג'רי סאגס) בקרב רחוב וזכו באליפות הזוגות של ה-WWF. כתוצאה מכך, הצמד הפך לראשון בהיסטוריה שהחזיק באליפות הזוגות של ה-WWF, אליפות הזוגות העולמית של ה-NWA ואליפות הזוגות העולמית של AWA. עוד רגע זכור אירע כאשר ברט הארט ניצח את מר פרפקט וזכה באליפות הבין יבשתית של ה-WWF, חגורת אליפות היחידים הראשונה שלו.
רקע

סאמרסלאם הוא אירוע שלם וצפה שנתי, המופק על ידי ה-World Wrestling Federation‏ (ה-WWF, כיום ה-WWE) במתכונת של חודש אוגוסט מאז שנת 1988. אירוע הסאמרסלאם מתואר כ"חגיגה הגדולה ביותר של הקיץ", ובנוסף הוא אחד מארבעת אירועי השלם וצפה המקוריים של הארגון, לצד רסלמניה, רויאל ראמבל וסדרת ההישרדות; אירועים המכונים "ארבעת הגדולים".
תוצאה לאורך זמן

רגעים בולטים מקבלת החתונה של רנדי סאבאג' ומיס אליזבת' שודרו בתוכניות הכבלים של ה-WWF, וכללו את אנדרטייקר וג'ייק "הנחש" רוברטס שהרסו את החגיגה. רוברטס שם לעצמו למטרה להעליב את סאבאג', שנאסר עליו להתאבק, עקב הפסדו ב"קרב פרישה" לאולטימייט ווריור. היריבות בין השניים גברה במהלך עונת הסתיו של אותה השנה. לבסוף, סאבאג' ידע מספיק ובזמן שהוא פרשן עבור התוכנית WWF Superstars, הוא החליט להגיע לזירה ולעשות מעשה כשרוברטס היה במהלכו של קטע נגד סאבאג'. לעומת זאת, רוברטס תקף אותו, קשר אותו לחבלי הזירה ואיפשר לנחש הקוברה המלכותית שלו לנשוך את זרועו של סאבאג'. מקרה זה הוביל להחזרתו של סאבאג' כמתאבק פעיל, והשניים התמודדו ביניהם באירוע This Tuesday in Texas, שנערך בדצמבר, ובו סאבאג' יצא עם ידו על העליונה.
לאחר הפסדם להוגאן ואולטימייט ווריור, סלוטר העריך מחדש את תמיכתו כלפי עיראק, כשאמר שהוא ביצע בחירה רעה והפך לדמות הטובה פעם נוספת, כשהופיע במספר קטעי וידאו לצד מקומות אמריקאים ידועים ואמר את המשפט "אני רוצה את מדינתי בחזרה". במהלך פרק של התוכנית Superstars, ג'ים דאגן היה תחת מתקפה של הנאסטי בויז, וסלוטר הוא שהגיע כדי להיחלץ לעזרתו. דאגן וסלוטר חברו האחד לשני וניצחו את הנאסטי בויז, כך שהם המשיכו לשמש כצמד במשך החודשים הבאים. בנוסף לכך, סלוטר ניצח את קולונל מוסטפא וג'נרל עדנאן בסדרה של קרבות יחידים. למרות מעברו של סלוטר לדמות הטובה, הוא עדיין נבחר ל"מתאבק השנוא של השנה" על ידי מגזין ההיאבקות Pro Wrestling Illustrated‏ (PWI), עקב הגימיק שבו תמך בעיראק.
האירוע ציין את הופעתו האחרונה של אנדרה הענק על אדמת ארצות הברית. באותה התקופה, אנדרה השתמש בקביים עקב בעיותיו הרפואית עם הגידלון. הוא ערך מספר הופעות בארגון כחלק ממסע ההופעות שלו לאנגליה בחודשים ספטמבר ואוקטובר. אלו היו ההופעות האחרונות שלו ב-WWF, כאשר הוא נפטר ב-27 בינואר 1993. מי שעוד התמודד עם פציעות היה מר פרפקט, שנעדר במשך שלושה חודשים כדי להחלים. הוא חזר לארגון כפרשן התוכנית Superstars, שבה גילם את הדמות הרעה. הוא לא חזר לפעילות בזירה עד אירוע סדרת ההישרדות של שנת 1992.
תוצאה לאורך זמן > שערוריית האולטימייט ווריור

מחוץ למרקע התנהל מקרה שבו היו מעורבים האולטימייט ווריור ווינס מקמהן. חודש לפני האירוע, ווריור כתב מכתב למקמהן שבו איים לא להופיע בקרב הזוגות, אלא אם כן ישולם לו סכום של כחצי מיליון דולר, שהוא טען שמקמהן חייב לו.
מקמהן, שלא רצה לערב את הוגאן וסלוטר במקרה כדי שלא יגלוש לעימות פיזי עם ווריור, שילם לו את הכסף שדרש, ופיטר אותו מיד לאחר הקרב באירוע. ווריור הגיב באתר האינטרנט שלו להאשמות אלו, בכך שציין שמקמהן היה חייב לו כסף עוד מהופעתו ברסלמניה 7, ואף אמר שהוא הושעה על ידו מיד לאחר סאמרסלאם, אך הוא בחר לעזוב את ה-WWF כאות מחאה. מקמהן הגיב בהמשך לכך שהוא לא היה יכול לבצע שינוי ברגע האחרון ברשימת הקרבות, מכיוון שהקהל ציפה לקיום קרב זה, והוא "לא היה יכול לחכות לרגע שבו יפטר אותו" מיד לאחר האירוע. ווריור לא היה נוכח בחגיגות הניצחון בזירה ביחד עם הוגאן וסיד ג'סטיס. מה שציפה לווריור לאחר האירוע היה ניהול פיוד עם ג'ייק "הנחש" רוברטס, שהיה מעורב בכלל בעלילה אחרת ששודרה כמה שבועות קודם לכן, ובה הוא ביצע את מעברו לדמות הרעה לאחר שגרם לווריור להאמין שהוא ייחלץ לעזרתו בפיוד שלו עם אנדרטייקר. עלילה זו בוטלה, ובמקום רוברטס ניהל פיוד עם סאבאג'.
תוצאות

| מספר | תוצאות | התניות | זמן |
| --- | --- | --- | --- |
| D1 | קוקו בי וואר ניצח את קאטו | קרב זוגות | 06:03 |
| 2 | הבריטיש בולדוג, הדרקון והטקסס טורנדו ניצחו את פאוור וגלורי (הרקולס ופול רומא) והוורלורד (עם סליק) | קרב שלושה נגד שלושה | 10:43 |
| 3 | ברט הארט ניצח את מר פרפקט (א) (עם הקוץ') בהכנעה | קרב יחידים על האליפות הבין יבשתית של ה-WWF | 18:04 |
| 4 | הנאצ'ורל דיסאסטרס (ארת'קוייק וטייפון) (עם ג'ימי הארט) ניצחו את הבושווקרס (בושווקר בוץ' ובושווקר לוק) (עם אנדרה הענק) | קרב זוגות | 06:27 |
| 5 | וירג'יל ניצח את טד דיביאסי (א) (עם סנסשיונאל שרי) | קרב יחידים על אליפות מיליון הדולר | 13:11 |
| 6 | ביג בוס מן ניצח את המאונטי (עם ג'ימי הארט) | קרב בית כלא | 09:38 |
| 7 | הליג'ן אוף דום (אנימל והוק) ניצחו את הנאסטי בויז (בריאן נובס וג'רי סאגס) (א) (עם ג'ימי הארט) | קרב רחוב על אליפות הזוגות של ה-WWF | 07:45 |
| 8 | ארווין אר שייסטר ניצח את גרג ולנטיין | קרב יחידים | 07:07 |
| 9 | האלק הוגאן והאולטימייט ווריור ניצחו את קולונל מוסטפא, גנרל עדנאן והסמל סלוטר | קרב האנדיקאפ 3 נגד 2 (סיד ג'סטיס שימש כשופט המיוחד) | 12:40 |
(א) - מתייחס למתאבק/מתאבקים שהגיעו לקרב כאלוף/אלופים D - מציין שהקרב היה קרב חושך (קרב שלא שודר בטלוויזיה)
אישיויות אחרות על המסך

| 0 | 1 | 2 |
| --- | --- | --- |
|  צוות השידור באנגלית בובי הינן  גורילה מונסון  רודי פייפר מראיינים לורד אלפרד הייז  ג'ין אוקרלנד כרוז הווארד פינקל |  |  שופטים דנג'רוס דני דייוויס  ארל הבנר  ג'ואי מארלה  סיד ג'סטיס אחרים טוני גריאה  רנה גולה  פאט פטרסון |
הערות שוליים

↑  The Self-Destruction of the Ultimate Warrior DVD
1 2 3 4 5 6 7 8 9  תוצאות סאמרסלאם 1991
סגולית חרמשית

| סגולית חרמשית |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: אסטראים
משפחה:: פעמוניתיים
סוג:: סגולית
מין:: סגולית חרמשית
שם מדעי
 Legousia falcata ‏Fritsch, 1907
סגולית חרמשית (אספקלריה חרמשית, Legousia falcata) היא צמח עשבוני חד שנתי ממשפחת הפעמוניתיים. פרחיו דומים לפרחי הפעמונית הזיפנית. התפרחת מזכירה אשכול עם זאת הפרחים אינם צפופים. הצמח אינו נפוץ בארץ אך הוא מצוי בתפזורת כמעט בכל אזורי הארץ. הפריחה בחודשים מרץ עד יוני.
סיירוס פריש

| --- | --- |

 לידה:  22 בספטמבר 1969 (בן 55) אמסטרדם, הולנד 
 מדינה:  ממלכת ארצות השפלה 
 מקום לימודים:  Montessori Lyceum Amsterdam 
 פרופיל ב-IMDb
 
סיירוס פריש (בהולנדית: Cyrus Frisch;‏ נולד ב-22 בספטמבר 1969) הוא במאי קולנוע ומחזאי הולנדי אוונגרדי.  זכה לכינוי "סיירוס הגדול".
ביוגרפיה

פריש, יליד אמסטרדם, סיים את האקדמיה ההולנדית לקולנוע, והיה מועמד בשנת 1992 לפרס חרולש,[דרוש מקור] אחד הפרסים היוקרתיים ביותר בהולנד.
סרטו העלילתי הראשון היה "סלח לי" ("Forgive me"). הסרט הביע ביקורת חריפה על תרבות הריאליטי והוצג בפסטיבל הסרטים הבינלאומי ברוטרדם (2001).  פריש עצמו מגלם את הדמות הראשית בסרט. זהו סרט שטני ללא כל מחסום מוסרי, המנסה להיות מרגש ככל האפשר. השחקנים בסרט הם מנודים אמיתיים עקב פיגור שכלי.
פריש ידוע גם ביצירת סרט העלילה הראשון שצולם רק באמצעות טלפון נייד - "למה אף אחד לא אמר לי שזה יהיה כל כך רע באפגניסטן". הסרט הוצג בפסטיבלי קולנוע רבים, כגון פסטיבל הסרטים הבינלאומי (2007), רוטרדם (2007), פסטיבל הסרטים טרייבקה (2007), פסטיבל הסרטים הבינלאומי של סן פרנסיסקו, פזארו (2007) ועוד. על פי המגזין ההולנדי Trouw, פריש מוקיע את הטירוף של הסרט הזה כיום בחברה המערבית באותה דרך שרומן פולנסקי עשה בשנות ה-60 של המאה ה-20 עם "הדחייה".
העיתון הבריטי גארדיאן כתב ב-4 בפברואר 2007 כי פריש הוא סלבריטי היודע להתמודד עם נושאים קשים.
בשנת 2009 סיים פריש את סרטו Dazzle, אותו התחיל לצלם 15 שנים קודם לכן עם השחקנים ג'ורג' ורבאן ורוטגר האוור.
פריש ידוע גם כמחזאי. הידועים במחזות שכתב הם Gharb ו-"מחזה קצר, נפץ חדים". המחזות הוצגו בשפות שונות בהולנד, צרפת, אוסטריה ואנגליה בשנת 2004.
סאמרסלאם (1999)

| סאמרסלאם (1999)>  הפוסטר הרשמי של האירוע בכיכובו של סטון קולד סטיב אוסטין.מידע |
| --- | --- | --- |
ארגון: WWF
תאריך: 22 באוגוסט 1999
עיר: מיניאפוליס, מינסוטה
אולם: טארגט סנטר
מספר צופים: 17,370
סיסמה פרסומית: An Out of Body Experience
סדרת אירועי שלם וצפה של ה-WWE
| פולי לואדד | סאמרסלאם (1999) | בלתי נסלח |
סדרת אירועי סאמרסלאם
| 1998 | סאמרסלאם (1999) | 2000 |
סאמרסלאם (1999) היה אחד מאירועי השלם וצפה של ארגון ההיאבקות האמריקאי, ה-World Wrestling Federation‏ (ה-WWF, כיום ה-WWE). האירוע נערך ב-22 באוגוסט 1999, בטארגט סנטר שבמיניאפוליס, מינסוטה. האירוע היה האירוע ה-12 בסדרת אירועי סאמרסלאם.
תשעה קרבות התנהלו באירוע. בקרב המרכזי, מנקיינד ניצח את סטון קולד סטיב אוסטין וטריפל H בקרב משולש, שבו ג'סי ונטורה שימש כשופט המיוחד, וכתוצאה מכך שמר על אליפות ה-WWF.
הפקה > רקע

סאמרסלאם הוא אירוע שלם וצפה שנתי, המופק על ידי ה-World Wrestling Federation‏ (ה-WWF, כיום ה-WWE) במתכונת של חודש אוגוסט מאז שנת 1988. הוא אחד מארבעת אירועי השלם וצפה המקוריים של הארגון, לצד רסלמניה, רויאל ראמבל וסדרת ההישרדות; אירועים המכונים "ארבעת הגדולים".
תוצאות

| מס' | תוצאות | התניות | זמן |
| --- | --- | --- | --- |
| 1 | ג'ף ג'ארט (עם דברה) ניצח את דילו בראון (א) | קרב יחידים על האליפות הבין-יבשתית של ה-WWF ועל אליפות אירופה של ה-WWF | 07:27 |
| 2 | האקולייטס (בראדשו ופארוק) ניצחו בקרב זוגות מרובה משתתפים לאחר שהדיחו אחרונים את בני הדודים הולי (קראש והארדקור) | קרב זוגות מרובה משתתפים אשר קבע את הטוענים לכתר לאליפות הזוגות של ה-WWF | 16:13 |
| 3 | אל סנואו ניצח את ביג בוס מן (א) | קרב הארדקור על אליפות ההארדקור של ה-WWF | 07:27 |
| 4 | אייבורי (א) ניצחה את טורי | קרב יחידים על אליפות הנשים של ה-WWF | 04:08 |
| 5 | קן שמרוק ניצח את סטיב בלאקמן | קרב גוב האריות | 09:06 |
| 6 | טסט ניצח את שיין מקמהן | קרב רחוב בסגנון גריניץ' | 12:04 |
| 7 | The Unholy Alliance (ביג שואו ואנדרטייקר) (עם פול ברר) ניצחו את קיין ו-X-פאק (א) | קרב זוגות על אליפות הזוגות של ה-WWF | 12:01 |
| 8 | הרוק ניצח את בילי גאן | קרב נשק את הישבן | 10:12 |
| 9 | מנקיינד ניצח את סטון קולד סטיב אוסטין (א) וטריפל H (עם צ'יינה) | קרב משולש על אליפות ה-WWF (ג'סי ונטורה שימש כשופט המיוחד) | 16:23 |
(א) - מתייחס למתאבק/מתאבקים שהגיעו לקרב כאלוף/אלופים
תוצאות > קרב זוגות מרובה משתתפים

| מספר כניסה | מתאבקים | מספר הדחה | הודחו על ידי |
| --- | --- | --- | --- |
| 1 | אדג' וכריסטיאן | 4 | האקולייטס |
| 2 | הניו ברוד (מאט הארדי וג'ף הארדי) (עם גנגרל) | 1 | אדג' וכריסטיאן |
| 3 | מידיאן וויסרה | 2 | אדג' וכריסטיאן |
| 4 | דרוז והנסיך אלברט | 3 | אדג' וכריסטיאן |
| 5 | האקולייטס (בראדשו ופארוק) | - | מנצחים |
| 6 | בני הדודים הולי (קראש והארדקור) | 5 | האקולייטס |
הערות שוליים

1 2 3 4 5 6 7 8 9  תוצאות אירוע סאמרסלאם 1999
סיסטמטיקה

השוואה בין מושגים פילוגנטיים ופנטיים
בביולוגיה סיסטמטיקה או תורת המיון היא חקר מגוון צורות החיים, הן בעבר והן בהווה, והקשרים בין יצורים חיים לאורך זמן. הקשרים מדומיינים כעצים אבולוציוניים (מילים נרדפות: קלדוגרמה, עץ פילוגנטי, פילוגנטיקה). לפילוגניות שני מרכיבים: סדר הסתעפות של הענפים (מראה את הקשרים בין הקבוצות) ואורך הענף (מראה את כמות האבולוציה). עצים פילוגנטיים של מינים ודרגות טקסונומיות גבוהות יותר משמשים לחקר ההתפתחות של תכונות (למשל, מאפיינים אנטומיים או מולקולריים) ותפוצת האורגניזמים (ביוגאוגרפיה). במערכת אחרות, סיסטמטיקה משמשת להבנת ההיסטוריה האבולוציונית של החיים על כדור הארץ.
ראו גם

טקסונומיה (ביולוגיה)
קלדיסטיקה – מתודולוגיה בשיטתיות
עץ פילוגנטי – היחסים ההיסטוריים בין שושלות של אורגניזם
סגולית

ערך זה עוסק בצמח ממשפחת הפעמוניתיים. אם התכוונתם לסוג חילזון ימי, ראו .
| סגולית |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: אסטראים
משפחה:: פעמוניתיים
סוג:: סגולית
שם מדעי
 Legousia ‏Durande
סְגֻלִּית (שם מדעי: Legousia) היא סוג של צמחים עשבוניים חד-שנתיים ממשפחת הפעמוניתיים. בעבר נקרא סוג זה אַסְפַּקְלַרְיָה שהוא התרגום לשם הנרדף של הסוג Specularia. אולם שם זה הוחלף והיום הוא נקרא על שם הצבע האופייני של רוב המינים בסוג.
בסוג זה קיימים שבעה מינים רובם באירופה ובאזור הים התיכון:
סגולית חרמשית - Legousia falcata
סגולית הכלאים - Legousia hybrida
Legousia julianii
סגולית מחומשת - Legousia pentagonia
Legousia scabra
Legousia skvortsovii
סגולית נאה - Legousia speculum-veneris
סוכנות הרישום של מחלות וחומרים רעילים

| --- | --- |

 מידע כללי
 מדינה:  ארצות הברית 
 תחום שיפוט:  ארצות הברית ארצות הברית
 משרד אחראי:  מחלקת הבריאות ושירותי האנוש של ארצות הברית
 סוכנות אם:  המרכזים לבקרת מחלות ומניעתן 
 תאריך הקמה:  31 בדצמבר 1980 
 חוק:  Superfund 
 מטה מרכזי:  אטלנטה, ארצות הברית
 עובדים:  306 (נכון ל-2010)
 תקציב:  76.8 מיליון דולרים (נכון ל-2010)
 האתר הרשמי של הסוכנות
 קואורדינטות:  33°52′44″N 84°17′32″W﻿ / ﻿33.8788°N 84.2923°W﻿ / 33.8788; -84.2923
 he
 
סוכנות הרישום של מחלות וחומרים רעילים (באנגלית: The Agency for Toxic Substances and Disease Registry) היא סוכנות פדרלית לבריאות הציבור הכפופה למחלקת הבריאות והשירותים האנושיים של ארצות הברית.
הסוכנות מתמקדת בלהפחית את סיכוני הבריאות הקשורים לחשיפה לחומרי מסוכנים למינימום האפשרי. הסוכנות עובדת בשיתוף פעולה הדוק עם מספר סוכנויות פדרליות, שבטים, קהילות מקומיות ומדינות ברחבי ארצות הברית. יעדה המוצהר של הסוכנות היא "לשרת את הציבור באמצעות פעולות בריאותיות המגיבות לרידום סביבת בריאות בטוחה ולמניעת חשיפות מזיקות".
אף על פי שסוכנות הרישום של מחלות וחומרים רעילים היא סוכנות עצמאית הכפופה למחלקת הבריאות ושירותי האנוש, המרכזים לבקרת מחלות ומניעתן ממלאים רבים מתפקידיה הניהוליים.
הסוכנות החלה כגוף מייעץ ובלתי רגולטורי והוקמה באופן רשמי ב-1985. מטה הסוכנות ממוקם באטלנטה.
ב-2010 עמד תקציב הסוכנות על כ-76.8 מיליון דולרים והיא מעסיקה כ-300 עובדים במשרה מלאה.
פעילות הסוכנות

הסוכנות לרישום מחלות וחומרים רעילים היא סוכנות הכפופה למחלקת הבריאות ושירותי האנוש האמריקאית. הסוכנות עוסקת בהשפעה של חומרים מסוכנים על בריאות האדם, בסיוע במניעה ובהפתחה של חשיפות שעלולות להפיץ מחלות. כמו כן, היא פועלת להפצת מידע, חינוך והכשרה בתחום החומרים המסוכנים ואף מכינה פרופרילים חומרים מסוכנים הנמצאים ברשימות העדיפויות הלאומית.
היסטוריה

בתגובה לאסונות הסביבתיים שהתרחשו בטיימס ביץ' (אנ') ותעלת האהבה שבמיזורי העביר הקונגרס חוק מקיף בעניין פיצויים ואחריות על אירועים סביבתיים. החוק העניק לסוכנות להגנת הסביבה את האחריות העיקרית לזיהוי, חקירה וניקוי של אתרי פסולת מסוכנת. כמו כן, במסגרת החוק הוקמה סוכנות הרישום של מחלות ורישום חומרים רעילים כדי להעריך את הימצאותם ואת טיבם של סכנות בריאותיות לקהילות המתגוררות בסמוך לאזור בו התרחש האסון בטיימס ביץ' ותעלת האהבה וזאת כדי למנוע או להפחית חשיפות מזיקות.
סוכנות הרישום של מחלות וחומרים עילים הוקמה כסוכנות שכפופה למחלקת הבריאות ושירותי האנוש ב-19 באפריל 1983. ג'יימס או. מייסון (אנ') מונה להיות המנהל הראשון של הסוכנות. תיקוני חוקים בעניין פסולת מסוכנת העניקה לסוכנות סמכויות נוספות הקשורות למתקני אחסון של פסולת מסוכנת. הסוכנות הוקמה באופו רשמי ומסודר רק שנתיים לאחר מכן, ב-11 ביוני 1985.
סעיד מקאסי

סעיד מקאסי (בצרפתית: Saïdi Abedi Makasi; נולד ב-20 באוגוסט 1982) הוא כדורגלן עבר רואנדי, ששיחק בעמדת החלוץ.
קריירה

מקאסי התחיל את הקריירה שלו בקבוצות כדורגל מקומיות באוגנדה בה שיחק עד גיל 20, למעט חצי עונה ברינאייסנס קיגאלי מרואנדה.
בקיץ 2002, מקאסי חתם בסטורמביק מהליגה הבלגית השנייה. שנה לאחר מכן, עברה הקבוצה לבריסל ובהתאם למעבר שינתה את שמה. מקאסי, נשאר בקבוצה ובינואר 2004 הושאל למכלן מהליגה השלישית בבלגיה. בינואר 2005, חתם בסקאריאספור.
ב-10 בנובמבר 2006, מקאסי חתם בהפועל פתח תקווה מליגת העל. ב-18 בנובמבר, רשם את הופעת הבכורה שלו בליגה בהפסד 1–2 למכבי חיפה.
ב-7 ביולי 2007, מקאסי חתם במכבי הרצליה. ב-31 בינואר 2008, מקאסי הושאל להפועל באר שבע מהליגה הלאומית.
בקיץ 2008, מקאסי חתם בדיפה חסאני אל-ג'דידה וכעבור שנתיים חתם בווידאד פאס.
בהמשך הקריירה שיחק בראיון ספורט, אספויר ומונאגנו בוקאוו.
ב-12 באוקטובר 2003, מקאסי ערך את הופעת הבכורה שלו בנבחרת רואנדה בניצחון 0–3 נגד נמיביה. ב-1 בפברואר 2004, מקאסי הבקיע את שער הבכורה שלו בנבחרת בניצחון 0–1 נגד הרפובליקה הדמוקרטית של קונגו, מולדתו במסגרת גביע אפריקה לאומות 2004.